
Nr. SC 2010-028980/ 03.12.2010

R E F E R A T
Primăria Municipiului Timişoara prin Biroul Hidrotehnic din cadrul Direcţiei Tehnice execută lucrările de investiţii din domeniul apă-canal de pe raza Municipiului Timişoara, cu finanţare din bugetul local.
Alimentarea cu apă potabilă a municipiului Timişoara se asigură în sistem centralizat de distribuţie realizat prin intermediul reţelelor de conducte magistrale respectiv prin reţeaua de conducte de serviciu; pe acestea din urmă se realizează branşamentele pentru consumatorii de pe vatra municipiului Timişoara.
Canalizarea municipiului Timişoara funcţionează în general în sistem unitar, cu unele excepţii, în unele zone industriale în care canalizarea este în sistem divizor. 
Prin proiectul ,,Întregiri reţele apă-canal –în municipiul Timişoara-Etapa I” se va extinde reţeaua de canal în cartierul Plopi, zona Colonia Slavic ( străzile : Colonia Slavic, Canalul Bega şi Grădinarilor), reţelele de apă- canal în zona Urseni , (străzile : Legumiculturii, Calea Urseni, Joseph Strauss şi Sabin Manuilă) şi reţelele de apă în zona Musicescu (străzile : Vasile Voiculescu, Georg Handel).
De asemenea, se vor executa 2 staţii de pompare necesare asigurării condiţiilor tehnice pentru realizarea canalizării pe străzile mai sus menţionate.Prin acest proiect se vor executa şi racordurile la canal şi branşamentele la apă ale consumatorilor de pe străzile cuprinse în proiect.
Având în vedere cele prezentate mai sus,

PROPUNEM :
spre aprobare Studiul de fezabilitate privind obiectivul ,,Întregiri reţele apă-canal –în municipiul Timişoara-Etapa I” investiţie a cărei valoare estimată este de 3.574.674 lei (cu TVA), respectiv 835.777 Euro (1 EURO=4,2771 lei la data de 01.11.2010), conform proiectului P 01/2010 întocmit de S.C. DELTA PROJECT S.R.L.

